# {194.} Szegények háza és kórház (Senodochium).

Már 1778-ban Verzár Lukács esperes-plébános 406 frt 40 krt; 1788-ban pedig végrendeletileg 100 drb aranyat hagyományoz a városi szegény örmények segélyezésére.*Szongott. Szamosújvár monogr. II. 201. l.

Az elöregedett szegények házát és ispotályt, mint homlokzatán olvasható: „Senodochium Karácsonianum MDCCC.” Karácsonyi Emmánuel alapitotta 1800-ban 20,000 frtos adományával, melyből 10 ezret az épületre, 10 ezret pedig fenntartására adott, melyhez utóbb még kétezer frttal járult. Az alapitó neje, Verzár Mária, 1818-ban végrendeletileg 7600 frtot s ugyanekkor a szegény árvák számára 38,000 frt alapitványt tett.*U. o. 200–209. l.

Az alapitóról nevezett vagy Karácsonyi-intézet 1803-ban nyilt meg 8 szegénynyel. E czélra adakoztak: 1808-ban Rácz János 1000 frtot; 1818-ban Simai Márton 500 frtot.