# A vármegye járásai és községei.

A vármegye 7 járásra van osztva: 1. deési, 2. szamosujvári, 3. csákigorbói, 4. nagy-ilondai, 5. magyar-láposi, 6. bethleni és 7. kékesi járás. Van összesen 2 rendezett tanácsú városa, 4 nagy és 313 kis községe, végül 123 pusztája és telepe. A községek általában kicsinyek, 2000-nél több lakosa csak 8 községnek van, legnépesebb Deés 7730, Szamosujvár 5800 és Szék 3200 lakossal. A vármegye az országgyülésbe hét képviselőt küld.