# Gör. kath. egyházközség.

Keletkezése az első püspökséggel egykorú.*Részletes története: Joan Hodorean: Beserica greco-catholica Din Gherla si parochu ei Gherla 1900. 8. l.

Jelenleg püspöki ekklezsia. Kőtornyos temploma a Kandia városrészben. Szűz Mária és Szt. József tiszteletére van szentelve. 1769-ben épült; 1758-ban 500 hive van.*1748-ban (Erd. főkormsz. 273. és 1750. évi 148. sz.) az idevaló gör. kath. ekklézsia az őt gyalázó Doces Józsefet perelte.

Anyakönyve 1765 óta vezettetik.

Lelkészei: Cotorea Gerontie*Hodorean műve. 1766–73. Mehesi Ábrahám 1775-től, 1786-ban esperes. Timándi János 1792–98. Dombi János 1798-tól. Vajda Demeter 1799-ben és 1806–10. Arpádi Sándor 1841-től.*Megyei ltár. Boksa Simon esperes 1845–1848-ban.*Kádár. Belső-Szolnok és Dobokam. tört. 1848–49-ben 103. l. Utóda Anton András 1863–1893-ig. 1894-től Leményi Leményi Sándor esperes.*Schematismus 1900. 45. l. és az előbb idézett Hodorean műve 26. l.

Van iskolája 1799-ben, később szünetel. 1856-ban létesül ujra. 1869 óta a tanitóképző gyakorló-iskolájául szolgál.*Nev. okt. munkám 48. l.