# Birák és tanácsa.

1516-ban*Dl. 29629. Tóth Balázs, Szováti Pál, Veres Miklós, … Balázs, … Benedek és Erdős Bálint esküdtek.

{420.} 1638-ban*Gyf. Cent. K. 19. Tóth Boldizsár biró.

1655-ben*Országos levéltár. Vesmás István biró.

1669. évi törvények közt 11-ik czim, 11. czikk szerint az országgyülés elhatározta, hogy ha Doboka vármegyebeli nemesek a Székvárosbeliekkel perlekednek, ezek tanácsa előtt nemesi szabadságuk ellen kezest állitani ne tartozzanak. A pert, nem mint eddig a kamaraházhoz, hanem a Táblára terjesszék föl.

1676-ban*Km. Doboka A. 27. D. 53. Bödör István főbiró.

1679-ben*Gyf. Doboka f. 4. nr. 43. Juhos János biró.

1697-ben*Széki ekkl. ltára. Deák Mihály biró.

1771-ben*Hodor. Dobokam. Esm. és Függ. 653. és 22. l. Tasnády Zsigmond főbiró (primarius iudex), a tanácstagok száma 21.

1776-ban nyerte pecsétjét,*U. o. 653. l. melynek körirata: „Sigillum oppidi Sekiens. 1766.” Czímere egy ajtaju, két ablaku, nyulánk, kerektornyu hegyen álló templom.

Székváros pecsétje.

1796-ban*Hodor. Dobokam. Esm. 655. l. főbiró Deési Mihály József, királybiró Juhos István, a tanács 9 tagból áll.

1837-ben*U. o. 656. l. a fejedelem által kinevezett főbiró Szabó József, királybiró Náznánfalvi Fülöp Dániel. Birók: Szathmári János, Sipos Márton. Árvák birájai: Tasnádi Pál, Soós Mihály, Csorba István, Bödör Márton. Jegyzők: Lembergi Zsigmond Ferencz jegyző és biró. Juhos Mihály a község birája. Tisztviselői: egy gazda, egy községi megbizott. Egy Csipleszegi utczai árvabiró. Három szolgabiró. Három adófelhajtó, seborvos, tömlöcztartó, egy huszár, egy szolga, egy bába. Hat éjjeli és 10 erdőőr. Egy óraigazitó. Három utczakapitány. A főbiró fizetése 12 rhenes forint, a tanácsosoké 6 rhenes forint. Évenként választják szótöbbséggel. Az egész tisztikar évi fizetése 600 frt.*U. o. 646. l.

1847-ben*Erd. főkormsz. ltár. a tanács részére a kir. pénztárból 72 frtot utaltak ki.

1854-ben*Hodor. Függelék 81. l. önálló igazgatású mezőváros, polgármestere Kis György, főbiró Filep Sándor, főkapitány Kovács József, a tanács 16 személyből áll. Ezeken kivül sebész és bábák.

1876 előtt Székváros törvényszéki elnöke Hortopán Simon, polgármester 1877 előtt Lukács József, pénztárnok Sükösd Gábor, orvos Bitay Mihály. 1868-ban Nagy Samu főjegyző.

1898-ban Nagy Lajos főbiró, Budai Mihály fő-, Kis Sándor aljegyző.