###

# Közigazgatási aljegyzők:

1861-ben Gavre Károly.

1867 julius 16-tól 1868-ig Hosszu Elek.

1868 január 23-án Kupsa Mihály.

1869 szeptembertől 1876-ig Korpodeán Simon.

1876 szeptember 4-től 1883-ig Pánczél János. 1876-tól Rákóczi Sándor 1879-ig. 1876-tól Békésgyulai Placsintár Ödön 1904. május 18-ig.

1877. decz. 29-től Pap Gyula mh. 1878. Lup Tivadar 1878 okt. 3-ig.

1878 október 3-tól Marillai Károly 1881-ig.

1881 május 12-től 1885-ig Gencsi Albert.

1883 deczember 28-tól 1889-ig Bándy György.

1885 okt. 17-től 1889-ig Bokros Andor.

1885 október 17-től 1892 deczember 22-ig Fejérvári Géza.

1889 deczember 23-tól Veres Imre.

1892 május 2-tól Debreczeni Dénes.

1892 deczember 22-től Apanagyfalusi Gajzágó László.

1894 május 30-tól 1904 januárig Lőrinczrévi Bárdy Géza.

1896 október 23-tól Becsky Bálint.

1897 október 27-től 1899-ig Keczely László.

1899 május 25-től Hye Jenő.

1900-ban Dr. gróf Wass György aljegyző. Született 1877 január 18-án Czegén. Középiskolai tanulmányait Budapesten a kegyes tanitórend főgimnáziumában végezte.1899-ben Pozsonyban tette le a jogtudományi államvizsgát. 1900-ban Kolozsvárt politikai jogtudori oklevelet nyert. Müvei: „A falu babonája” népszinmű, 1902-ben adták elő Désen. Ugyanez évben: „Öt magyar dallal” gazdagitotta a zeneirodalmat. Számos szép dalát a nép vette ajakára. „Őszi mesék” Dés, 1903. verskötetét a sajtó dicséretre méltatta. „Asszonyok” novella kötete közelebbről jelent meg. 1903-ban Rónai Aross Lajossal a „Dési Hirlap”-ot alapitotta meg, melynek jelenleg is főszerkesztője. Hangulatos verseit, novelláit a lapok örömmel közlik.

{223.} 1904 május 18-án Turbucz Imre.

1904 május 18-án Dr. Siorbán Vilmos, előbb árvaszéki jegyző. Született Aradon 1876 február 10-én. Középiskolai tanulmányai elvégzése után jogot hallgatott Kolozsvárt és Bécsben s itt egyidejüleg a zeneelméletben is képezte magát. Szorgalmas gyüjtője és feldolgozója a nép-, főleg az erdélyrészi román daloknak. Megjelent művei: 20 román dal énekhangra zongorakisérettel, férfi és női szólamú karra alkalmazott dalok. 10 eredeti román dal. Dalok szöveg nélkül nocturne-ok zongorára.