# VIII. Helynevek, telepitő kenézek nevei s a telepitéssel összefüggő viszonyokból.

Ilyen községek megyénkben: Csokotes és Csokmány = származik az oláh čokoju, bérlő, bérlés szóból. Innen a magyar szakmány szó. Kenézek neveivel: Mányik, Brébfalva, Falkusa, Domokos, Gyurkapataka (1560-ban Györkepatak, 1657-ben Györgypataka), Csicsó-Mihályfalva, Mánya, Laczkonya (Laczkó személynévtől), Drágyia (1393-ban Drágusfalva), Czoptelke; Füge (Fyge, Fyged személynév, Wenczel árpádkori új okmánytár I. 171.) Boérfalva, Bezdéd (Bezdedov, értelme szlávul ősök nélkül való, nem nemes), Csernafalva (1427-ben Cserna-Tapoly), Ungurfalva, Sztojkafalva, Románfalva, Csicsó-Györgyfalva, Négerfalva (Nyágru személynév), Lábfalva (1467-ben Lád-falva), Kupsafalva, Kosztafalva, Frinkfalva, Kő-frinkfalva, Dánpataka. Ilyen kenézségi telepités Pontinyásza vagy Paltinácza (Paltin oláh személynév) és Borlyásza (Borlya = faedénycsináló) telepitő nevéből alkotva = régen Lonkafalva.