# A Szamosújvári Társalkodó Egylet.

Hogy mikor alakult, nincs reá adatunk. 1842-ben már fennállott. 1848-ban hazafias mozgalmak szinhelye. 1849 végével megszünt a Casino. 1860. év május 20-án tartotta újra első alakuló gyülését, 1862-ben nyilt meg, mint az „Emlékkönyv”-be föl van jegyezve 80 taggal. Török Péter ügyvéd, Bárány Lukács és Voith Miklós teremtették meg újra. Az első évben 11 hírlapot járatott. 1885. évi október hó 4-én {196.} ünnepelte meg 25 éves fennállását, melynek lefolyását jegyzőkönyvében örökitette meg,*Jegyzőkönyv A Szamosújvári Társalkodó Egyletnek 25-ik évfordulóján 1885 október hó 4-én tartott rendkivüli ünnepélyes közgyüléséről. Szamosújvárt, 1886. a melyből adataimat vettem.

1863-ban Keresztesi Papp Miklós 60 kötet könyvet ajándékozott.

1885-ben volt 97 tagja, 1173 frt pénze s ingóságban 1300 frtja, könyvtára 1500 kötet 2000 frt értékben. 1902-ben könyvtára 1800 kötet.

Tisztikara 1902-ben. Elnök: Tódorfi Lukács, igazgató: Bartalis Miklós, titkár-könyvtárnok: Fejér Samu, pénztárnok: Kepri József, gazda: Bándy Béla.